Måske får Vendsyssel besøg af Anders And. Til efteråret vender han i hvert fald næbet mod enten Lolland-Falster, Bornholm, Det Sydfynske Øhav eller Vendsyssel, for at opleve de eventyr, som området har at byde på. I januar præsenterer Anders And-bladet i fire udgivelser de fire områder med fokus på deres historie, natur og seværdigheder. I den forbindelse kan du være med til at stemme på dit favoritområde. Det gør du ved at fortælle om, hvad området har at byde på af sjove og spændende oplevelser, der kunne være interessante for en historie i Anders And-bladet. Man kan blandt andet stemme via andeby.dk og på Andebys Facebook-side.

Opsummering:
Fire danske steder kæmper om, at få en historie fra deres område i Anders And-bladet til efteråret.